Atzinumi 23-TA-404
Izdrukāts 01.11.2023. 15.28
Atzinumi 23-TA-404
Izdrukāts 01.11.2023. 15.28
23-TA-404: Konceptuālā ziņojuma projekts (Jauns)
Par konceptuālo ziņojumu "Invaliditātes noteikšanas sistēmas pilnveide bērniem"
TA saskaņojamie dokumenti
Rīkojuma projekts 2.0
Konceptuālā ziņojuma projekts 2.0
MK sēdes protokollēmuma projekts 1.0
Papildu dokumenti (Viedokļu pārskats pēc sabiedriskās apspriešanas)
Atzinuma sniedzējs
Izglītības un zinātnes ministrija
Atzinums iesniegts
01.11.2023.
Atzinuma sniegšanas termiņš
01.11.2023.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Konceptuālā ziņojuma projekts
Invaliditātes noteikšanas sistēmas pilnveide bērniem
	Iebildums
Konceptuālā ziņojuma projekta apakšsadaļas “Asistenta pakalpojuma izglītības iestādē pilnveide” (51.lpp.) pēdējā rindkopā ir minēts: "Lai novērstu asistenta pakalpojuma izglītības iestādē identificēšanu un saistīšanu ar asistenta pakalpojumu pašvaldībā, sadarbībā ar IZM ilgtermiņā būtu vērtējama iespēja mainīt šī pakalpojuma nosaukumu un saturu (asistenta pakalpojumu izglītības iestādē nodrošināt nesaistot to ar invaliditātes statusu, tostarp īpašas kopšanas nepieciešamību), veicot attiecīgus grozījumus Invaliditātes likumā, tādējādi mazinot neskaidrības par abu pakalpojumu mērķu un funkciju nodrošināšanu."
Minētais ir pretrunā ar Invaliditātes likumā noteikto, ka invaliditātes sekas personām ar invaliditāti mazināšanai, tiek nodrošinātas tiesības pirmsskolas izglītības, vispārējās pamatizglītības, profesionālās pamatizglītības, arodizglītības, vispārējās vidējās izglītības un profesionālās vidējās izglītības iestādēs (izņemot speciālās izglītības iestādes, kas saņem uzturēšanas izdevumus no valsts budžeta) saņemt no valsts budžeta apmaksātu asistenta pakalpojumu pārvietošanās atbalstam un pašaprūpes veikšanai. Ņemot vērā minēto, lūdzam svītrot minēto rindkopu.  
Atgādinām, ka Izglītības un zinātnes ministrija ir vairākkārt aicinājusi Labklājības ministriju izvērtēt jautājumu par asistenta pakalpojuma nodrošināšanu, piešķiršanu un koordinēšanu bērniem īstenot vienas nozares - Labklājības ministrijas ietvaros, nenodalot asistenta pakalpojuma nodrošināšanu pašvaldībās un asistenta pakalpojuma nodrošināšanu izglītības iestādē.

